kardosdrur/scandi-wiki huggingface dataset:
Frankrigs administrative inddeling

Frankrigs administrative inddeling. Frankrig, som traditionelt har været stærkt centraliseret, har siden 1980'erne gennemgået en række reformer som har gjort at det lokale selvstyre er blevet styrket på bekostning af centralmagten. 

Frankrig er 1. januar 2022 inddelt i det man i Frankrig kalder collectivités territoriales, hvilket er:
 13 régions – derudover 5 oversøiske – inddelt i
 96 départements – derudover 5 oversøiske – inddelt i
 320 arrondissements – derudover 13 oversøiske – der igen er inddelt i
 1.995 cantons,heraf 20 i Paris - derudover er der 59 oversøiske – inddelt i
 34.826 communes – derudover er der 129 oversøiske.

De tre folkerigeste communes, Paris, Lyon og Marseille, er dertil inddelt i 45 såkaldte arrondissements municipaux (kommunale arrondissementer).

Herudover anvender franskmændene stadig ofte de historiske navne på forskellige dele af landet. Se Frankrigs provinser.

Frankrigs regioner og departementer 

 De oversøiske departementer og regioner er tidligere franske kolonier, som nu har samme eller tilsvarende status som det egentlige Frankrig. De betragtes som dele af Frankrig (og dermed også EU) snarere end afhængige territorier.
 De oversøiske kollektiviteter kaldtes tidligere "oversøiske territorier" (Territoires d'outre-mer, TOM), men fik ved en forfatningsændringen i 2003 deres nuværende status af collectivités d'outre-mer, COM. De er dele af den franske republik, men ikke af Europa eller EU. I disse territorier anvendes fortsat franske franc som valuta.

Administrative inddeling
São Miguel

São Miguel er den største ø i den portugisiske øgruppe Azorerne. Den har ca. 140.000 indbyggere. Øen kaldes også Ilha Verde (dansk: Den Grønne Ø) pga. sin rige flora og fauna.

Øen måler 65 km fra vest til øst og 12 km fra nord til syd.

Historie 
De første immigranter gik i land i Povoacao i 1439. Den første hovedstad var Vila Franca do Campo men blev siden flyttet til Ponta Delgada.

Geografi 

São Miguel hører sammen med Santa Maria til den østlige øgruppe af de Azoriske øer.

Byer på São Miguel 
 Ponta Delgada på den sydvestlige del af øen. Den største by på Azorerne.
 Ribeira Grande på den nordlige del af øen.
 Øvrige nævneværdige landbyer: Lagoa, Furnas, Nordeste, Maia, Povoacão, Vila Franca Do Campo, Capelas, Mosteiros.

Vulkankratere 
Der er fire vulkankratere på øen:
 Sete Cidadeskrateret i Vest
 Fogokrateret på midten
 Furnaskrateret og Povoacaokrateret på den sydøstlige del.
Sete Cidades, Fogo og Furnas har alle kratersøer. Povoacao-krateret ligger halvt skjult i havet, men har ingen decideret kratersø.

Oppe på Sete Cidades kraterets sydlige kant finder man udsigtspunktet Vista do Rei.

Erhverv 
Kvægdrift, turisme, fiskeri, landbrug.
Ved Maia på nordkysten findes to te-plantager, hvor der produceres flere typer te.
Desuden produktion af ananas, likører og keramik.

Lufthavn 
Der findes en lufthavn få kilometer vest for Ponta Delgada (PDL). Herfra er der forbindelser til Københavns Lufthavn, Billund Lufthavn, Lissabon, samt flere af de øvrige Azoriske øer samt enkelte lufthavne i Nordamerika.

Havn 
Den mest betydelige kommercielle havn ligger i Ponta Delgada. Her anløber også adskillige krydstogtskibe. I flere landsbyer findes små fiskerihavne.

Ekstern henvisning 

 São Miguel's flora og fauna samt seværdigheder

Azorerne
Carl-Mar Møller

Carl-Mar Møller (født 11. oktober 1953) er leder af Sexolog-, par- og psykoterapeut-skolen og praktiserer den selvsammensatte kroppsyke-terapi. Han holder også en del mande- og kvindekurser og er desuden kendt for sine provokerende udtalelser om kønsroller.

Uddannelse 
Carl-Mar Møller var i 1970'erne tilknyttet Scientology, hvor han blev uddannet som terapeut ("auditor"). Efter eget udsagn tager han afstand til Scientology som organisation.

Carl-Mar Møller er ifølge Berlingske Tidende 19.4.2003 oprindelig handelsuddannet, senere uddannet klubpædagog fra Ballerup Seminarium med speciale i utilpassede og kriminelle unge. Herudover kommer en uddannelse som gestaltterapeut fra en ikke-anerkendt uddannelse, hvilket ifølge ham selv har forhindret hans optagelse i Dansk Psykoterapeutforening.

Aktiviteter 
I 2007 meldte Carl-Mar Møller sig ind i Socialdemokratiet med håb om at blive folketingskandidat – dog uden held.

Han medvirker i et enkelt afsnit af Dolph og Wulff og lægger stemme til ekstra-materialet til Rejsen til Saturn.

I 2012 startede han et projekt med gratis psykoterapi til 12 veteraner med PTSD til et bedre liv. Veteranerne går i gruppeterapi og bliver samtidigt uddannet til PTSD-terapeuter.

Udgivelser

Bibliografi 
 Hvad kvinder ikke ved om mænd (1996), 
 Bliv en bedre kæreste (1997), 
 Seksualitet og Følelser (1998), 
 Hvordan skaber du stærke børn? (2000), 
 Bliv en gladere Kollega! (2001), 
 Aben og Rotten (2003), 
 Selvværdets Gåde (2005), 
 Energiens hemmeligheder (2005), 
 Mænd (2006), 
 Kvinder (2007), 
 Parterapi Metoder (2008), 
 Kroppsyke Terapi (2014), 
 DVD om Parterapi (2015)
 Kærlighedens gåder (2017),

Diskografi 
 Pik er Gud (2013)

Spil 
 Festspillet for voksne (2009)
 Dyrespillet for børn (2009)
 Samtalespillet  (2010)

Referencer

Eksterne henvisninger 
 Carl-Mar.dk 
 

Sexologer
Faglitterære forfattere fra Danmark
Pædagoger fra Danmark
Debattører fra Danmark
Dansksprogede forfattere fra Danmark
Deltagere i Big Brother (Danmark)
Smedje

En smedje er det værksted, hvor en smed udfører sit arbejde. Centralt i værkstedet er en esse til opvarmning af de metaller – oftest jern og stål – der skal forarbejdes, og en ambolt til brug under forarbejdningen.

Eksterne henvisninger 
 Animation der viser smedearbejde  (på tysk)

Bygninger, konstruktioner og anlæg
Håndværk
Christopher Hage

Christopher Friedenreich Hage (28. november 1848 i Lienlund – 16. august 1930 i København) var en dansk politiker, minister og grosserer.
 
Han blev født på Lienlund nær Nakskov som søn af købmanden Christopher Theodor Friedenreich Hage, som var af en velhavende købmandsfamilie især knyttet til Nakskov og Stege, og Nancy Amalie Margrethe født Hammerich. Hans farfar var købmand i Stege og hed også Christopher Friedenreich Hage.

I 1867 blev han student fra Nykøbing Katedralskole og var 1869-1887 løjtnant i artilleriet. Ved siden heraf læste han statsvidenskab og blev cand.polit. i 1871. I 1874 fik han Københavns Universitets guldmedalje for en afhandling om John Stuart Mill. 

I 1875 etablerede han sig som købmand i Nakskov, men flyttede i 1879 til København som grosserer.
 
I 1881 blev Hage som liberal højremand valgt til Folketinget for Københavns 7. kreds, men i 1882 brød han med partiet og var herefter uafhængig. I 1883 medvirkede han ved dannelsen af en liberal vælgerforening i København og blev i 1884 genvalgt, men for Venstre.

Han blev ikke genvalgt i 1887, men igen valgt 1890-1903 og en af hovedmændene bag oprettelsen af Venstrereformpartiet i 1895. Han blev finansminister efter systemskiftet i Ministeriet Deuntzer og ved Viggo Hørups død i 1902 tillige trafikminister. I hans ministertid indførtes i 1903 indkomst- og formueskat til staten (med 2,5% som højeste skattesats for indkomst) og samme år en lov om genopførelsen af Christiansborg Slot efter branden i 1884.

Ved etableringen af Det Radikale Venstre i 1905, fortsatte han ikke som minister. I Ministeriet Zahle II var han minister uden portefølje 1916 og siden handelsminister 1916-1920.

Han var Storkorsridder af Dannebrogordenen og Dannebrogsmand, medlem af bestyrelserne for Det Store Nordiske Telegrafselskab og De Puggaardske Legater, formand for Den københavnske Sø-Assurance Forening.

Han blev ikke gift.

Kilder 

 
 Thorsen, Svend De danske ministerier 1901-1929, Nyt Nordisk Forlag Arnold Busck, 1972.

Ministre fra Venstrereformpartiet
Politikere fra Det Radikale Venstre
Handelsministre fra Danmark
Christopher
Tidligere folketingsmedlemmer fra Venstre
Folketingsmedlemmer i 1880'erne
Folketingsmedlemmer i 1890'erne
Folketingsmedlemmer i 1900'erne
Ministre uden portefølje fra Danmark
Finansministre fra Danmark
Artilleriofficerer fra Danmark
Storkors af Dannebrog
Økonomer fra Danmark
Personer fra Lolland
Personer i Kraks Blå Bog (afdøde)
Grosserere fra Danmark
Folketingsmedlemmer fra Højre (1881-1915)
Modtagere af Københavns Universitets guldmedalje
Skatteøen (musical)

Skatteøen er en dansk musical baseret på Robert Louis Stevensons roman af samme navn. Musicalen har musik af Sebastian.

Skatteøen havde premiere på Folketeatret i 1986.

Musikken udkom også på plade (udgivet af Medley Records), hvor besætningen udover Sebastian bestod af en række af danske pop- og rocksangere, herunder Peter Thorup, Lis Sørensen, Lars H.U.G, Steffen Brandt, Michael Falch, Allan Mortensen, Anne Grete, Søs Fenger, Flemming "Bamse" Jørgensen, Jørn Mader og Jarl Friis-Mikkelsen.

Opsætninger 
 Nørrebro Musicalteater, 2022
 Folketeatret, 2019
 Musical Silkeborg, Jysk Musikteater 2018
 Mastodonterne, 2017
 Hokksund ByTeater Junior, 2017
 Herlev Revy og Teater, 2016
 Folketeatret, turné, 2015
 Mastodonterne i Falconer Salen, 2013
 Musikteatret Vejle, 2013
 Helle Amatør Teater Samvirke (HATS), 2011
 Folketeatret, 2009
 Odense Teater, 2009
 Sukkerkogeriet, Odense 2008
 Mastodonterne, 2004
 Folketeatret, 2001

 Herlev Revy og Teater, 1994
 Mastodonterne, 1988
 Folketeatret, 1986

Albumversionen 

En albumversion af musicallen blev udgivet på Medley i 1986 og solgt i over 160.000 eksemplarer. Produceret af Sebastian.

Trackliste

Side A 
 Sørøversangen (Sebastian)
 Admiral Benbow (Velkomst) (Sebastian)
 Drømmen (Jacob Rosenberg)
 Det sorte tegn (Lars H.U.G.)
 Find ham, find ham (Steffen Brandt)
 Naboerne (Søs Fenger, Anne Grete & Lis Sørensen)
 De engelske dyder (Flemming Bamse Jørgensen & Jarl Friis-Mikkelsen)
 Fuld af nattens stjerner (Lis Sørensen & Jørn Mader)

Side B 
 Brødre skal vi dele (Michael Falch)
 Hispaniola (Jacob Rosenberg, Søs Fenger & Lis Sørensen)
 En, to, tre (så er vi borte) (Michael Falch)
 Ostesangen (Sebastian)
 Den flyvende hollænder (Peter Thorup)
 Dumt og dyrt at takke nej (Michael Falch, Jacob Rosenberg & Allan Mortensen)
 Blod og guld (Michael Falch, Flemming Bamse Jørgensen & Jarl Friis-Mikkelsen)
 Hyldest til England (Flemming Bamse Jørgensen & Jarl Friis-Mikkelsen)
 Tak fordi I kom (Sebastian)

Referencer 

Musicals fra Danmark
Christopher Hage (1819-1872)

Christopher Theodor Friedenreich Hage (født 9. marts 1819 i Stege, død 9. maj 1872 i Bellagio, Italien) var en dansk købmand, handelsmand og skibsreder.

Han blev født i Stege som søn af Christopher Friedenreich Hage (1759-1849) og Arnette Christiane født Just.

Han kom 1837 til Nakskov, hvor broderen Alfred Anton Hage ledede handelshuset Puggaard & Hage, og hvor C.T.F. Hage overtog ledelsen da broderen rejste til København. Han blev partner både i dette firma og i firmaet H. Puggaard & Co. i København, og han overtog senere også ledelsen af det af faderen stiftede C. Hage & Søn i Stege. 

Puggaard & Hage i Nakskov drev købmandsforretning, navnlig kornhandel og skibsrederi. Ved siden af erhvervsvirksomheden deltog han i politik og blev i 1857 medlem af borgerrepræsentationen i Nakskov og var i en del år formand, siden til sin død medlem af byrådet. 

I 1844 blev han gift med Nancy Amalie Margrethe Hammerich, datter af byfoged i Nakskov, justitsråd Carl Hammerich, med hvem han fik sønnen Christopher Friedenreich Hage (1848-1930), der senere blev minister. I 1871 forlod han på grund af sygdom Nakskov og døde i 1872 i Bellagio, Italien.

Kilde 
 Dansk Biografisk Lexikon

Eksterne henvisninger 
 

Danskere i 1800-tallet
Kommunalpolitikere fra Danmark
Christopher
Personer fra Stege
Købmænd fra Danmark
Skibsredere fra Danmark
Grosserere fra Danmark
Ronja Røverdatter (musical)

Ronja Røverdatter er en musical baseret på Astrid Lindgrens roman af samme navn.

Musicalen har tekst og musik af Sebastian og havde premiere på Det Danske Teater i 1991.

Albumversion

Trackliste

Side A 
 Røverture (1:44)
 Ronja Røverdatter (2:40) (Sebastian)
 Anemonesangen (3:18) (Signe B. Hansen)
 Grådværgene (1:40) (Èn Over / Èn Under: Gitte Naur, Iben Plesner & Ole Rasmus Møller)
 Pruttesangen (3:13) (Eddie Skoller)
 Din Skov, Min Skov (3:25) (Jacob Sams & Signe B. Hansen)
 Røversangen (3:19) (Eddie Skoller, Ole Rasmus Møller, Povl Dissing, Sebastian, Signe B. Hansen & Søs Fenger)
 Vårsangen (3:15) (Eddie Skoller & Signe B. Hansen)

Side B 
 Store Vaskedag (3:56) (Søs Fenger, Eddie Skoller, Jørn Mader, Ole Rasmus Møller, Peter Abrahamsen, Povl Dissing & Michael Bundesen)
 Hvoffe Det Da? (2:46) (Èn Over / Èn Under: Gitte Naur, Iben Plesner & Ole Rasmus Møller)
 Ulvesangen (2:43) (Søs Fenger)
 Mattissong (3:53) (Michael Bundesen)
 Røverdans/Tvekamp (1:46)
 Forbrødringssang (3:09) (Allan Mortensen, Michael Bundesen & Signe B. Hansen)
 Sorgvår (2:31) (Signe B. Hansen & Søs Fenger)

Musicals fra Danmark
Kultur i 1991
Astrid Lindgren
Aladdin (musical fra 1995)

Aladdin er en dansk musical baseret på Tusind og en Nats eventyr. Musicalen har tekst af Sebastian og musik af Sebastian og Morten Kærså (Moonjam), og havde premiere på Gladsaxe Teater i 1995.

Soundtrack 
Sangene og musikken fra forestillingen udkom på CD den 11. april 1995. På albummet medvirker Alberte Winding, Peter Gilsfort, Nastja Arcel, Nis Bank-Mikkelsen og Aage Haugland som solister.

Spor 
 "Ouverture (Rejsesangen)"
 "Noureddins Sang"
 "Klagekor"
 "Hulen"
 "Ringens Ånd"
 "Gulnares Bad"
 "Kærlighedstema 1"
 "Lampens Ånd"
 "Gulnares Sang"
 "Slavemarch"
 "Aladins Bad"
 "Paladset Bygges"
 "Brylluppet"
 "Mavedans"
 "Sangen Om Slangen"
 "Bryllupsfesten"
 "Jagten"
 "Krybets Sang"
 "Vuggesang"
 "Kærlighedstema 2"
 "Hyldestkor"
 "Epilog"

Hitliste

Noter 

Musicals fra Danmark
Moonjam
Christopher Friedenreich Hage (1759-1849)

Christopher Friedenreich Hage (født 1759, død 1849) var købmand.

Han blev født i Stege som søn af Johannes Jensen Hage og Bodel Margrethe Friedenreich. Medlemmer af familien Hage var købmænd i Stege i al fald fra 1600-tallet. Købmandsgården Hages Gård er opført 1799 og ligger tæt ved havnen i Stege.

I 1796 blev han gift med Arnette Christiane født Just, med hvem han fik 10 børn, deriblandt købmændene Christopher Theodor Friedenreich Hage (1819-1872) og Alfred Anton Hage (1803-1872).

Referencer 

Christopher Friedenreich
Danskere i 1700-tallet
Danskere i 1800-tallet
Personer fra Stege
Købmænd fra Danmark
Institut for Matematik og Datalogi

Institut for Matematik og Datalogi (forkortet IMADA) er et institut under Det Naturvidenskabelige Fakultet ved Syddansk Universitet i Odense.

IMADA's datalogiske afdelings største forskningsgruppe forsker i algoritmik. Institutlederen er Martin Svensson, som tidligere besad stillingen som lektor i matematik ved instituttet.

Uddannelser 

Bachelor og kandidat
 Anvendt matematik
 Datalogi
 Matematik
 Matematik-Økonomi (cand.scient.oecon.)
 Kunstig intelligens

Kandidat
 Data Science
 Datalogi (erhvervskandiat)

Master
 Naturfagsundervisning
 Matematik

Desuden udbydes ph.d. i datalogi, matematik, statistik, samt naturvidenskabelig og matematisk uddannelse.

Eksterne henvisninger 
 Hjemmeside

Matematikuddannelser i Danmark
Matematik og Datalogi, Institut for
Christopher Friedenreich Hage

Christopher Friedenreich Hage er navnet på tre personer

 Christopher Friedenreich Hage (1759-1849) (1759-1849) – en dansk købmand
 Christopher Hage (1819-1872) (1819-1872) – en dansk grosserer, der var søn af ovennævnte (Christopher Theodor Friedenreich Hage)
 Christopher Hage (1848-1930) – en dansk grosserer og minister, der var søn af ovennævnte (Christopher Friedenreich Hage)
Mainz

Mainz er en tysk by med 199.752 (2009) indbyggere. Byen ligger på Rhinens venstre bred, hvor floden Main løber sammen med Rhinen.

Byen er hovedstad og den største by i delstaten Rheinland-Pfalz.

Efter 1. verdenskrig var byen mellem 1919 og 1930 besat af Frankrig. Efter  2. verdenskrig var byen mellem 1945 og 1949 igen besat af Frankrig.

Eksterne kilder/henvisninger 

Byer i Rheinland-Pfalz
Al-Muharraq

Al-Muharraq (; ) er den tredjestørste by i Bahrain med  indbyggere. Byen ligger nordøst for landets hovedstad Manama på øen Muharraq og er en vigtig havneby og hjemsted for landets internationale lufthavn. Indtil 1923 var Muharraq Bahrains hovedstad, og den er landets vigtigste religiøse centrum.

Historie 
Byens oprindelse går tilbage til det paradisiske og myteomspundne Dilmun for omkring 5.000 år siden. 300 f.Kr. til 64 f.Kr f.kr kom byen under græsk dominans af Seleukiderne, og Muharraq var centrum for en hedensk kult som tilbad hajguden Awal. 
I det femte århundrede e.kr  blev Muharraq et vigtigt center for den 
kristologiske lære Nestorianismen som dominerede de sydlige kyster ved den Den Persiske Bugt. Nestorianerne blev ofte forfulgt som kættere af Byzantinske Rige|Det Byzantinske Rige, men Bahrain lå i imperiets yderste område, kunne gudstilbedelsen foregå i sikkerhed. Navnene på flere af øen Muharraqs landsbyer i nutiden afspejler denne kristne arv, Al-Dair betyder 'klosteret' og Qalali betyder munkeklosteret.

Al-Muharraq i dag 
Byen er i nutiden kendt for sit traditionelle marked og som en by med traditionel kunst, musik, badestrande, og den kunstige ø Amwaj Islands med mange højhuse og hoteller.

Sport 
Muharraq er hjemsted for fodboldklubben Al-Muharraq Sports Club, som er Bahrains mest succesfulde fodboldklub med 30 mestertitler og 28 pokalsejre.

Ekstern henvisninger 

 

Byer i Bahrain
Tolvtonemusik

Begrebet tolvtonemusik bruges almindeligvis om den musik der er komponeret ved brug af tolvtone-teknik. Det udsprang kort efter første verdenskrig og er et eksempel på atonal musik. De vigtigste komponister er Arnold Schönberg, Alban Berg og Anton Webern. Blandt danske repræsentanter kan nævnes Erik Jørgensen.

Kompositionsformer
Purpur

Purpur er et farvestof med en lilla farve. Det bliver udvundet af purpursneglen med det latinske navn Nucella lapillus. Dets kemiske navn er 6,6'-dibromindigo med molekyleformlen: C16H8Br2N2O2. Farveforskellen fra indigo skyldes, at de to bromatomer påvirker krystalstrukturen, så de enkelte molekyler kommer tættere på hinanden. I tynd opløsning er purpur blåt. Et enkelt gram purpur koster omkring 18.000 kroner.

Fønikerne (af græsk: Foinos) er opkaldt efter deres handel med purpur. Fønikerne udnyttede "purpursneglen" fra omkring 1200 f.Kr.

  
Purpur (farve web)
  
Purpur Tyrian

Farver
Fønikien
Abu Simbel

Abu Simbel (Arabisk أبو سنبل eller أبو سمبل) er to stentempler i det sydlige Egypten på den vestlige bred af Nassersøen. Abu Simbel er en del af UNESCO verdensarvsstedet Nubiske Monumenter.

Tvillingetemplerne er hugget ud i bjergsiden under farao Ramses 2. i det 13. århundrede f.Kr. som et evigt minde om ham selv og hans dronning Nefertari. Templet fejrer hans sejr ved slaget ved Kadesh. Komplekset, som er en af Egyptens mest besøgte turistattraktioner, blev flyttet i forbindelse med bygningen af den nye Aswandæmning i 1960'erne for at undgå, at det blev oversvømmet af den kunstige sø, Nassersøen.

Kilder

Eksterne henvisninger 

Verdensarvsområder i Afrika
Templer
Bygninger, konstruktioner og anlæg i Egypten
Uniejów

Uniejów er en by ved floden Warta i det centrale Polen i voivodskabet Łódzkie.

Byer i Polen
Mandatsvig

Mandatsvig er en formueforbrydelse som består i, at man som forvalter af en andens formue giver denne et tab for at give sig selv eller andre en gevinst. Rollen som forvalter kan i princippet ligge hos enhver, som handler som fuldmægtig, men ses i denne sammenhæng hyppigst hos ledelsen for en virksomhed, forening eller fond.

Mandatsvig er strafbart efter straffelovens § 280:

§ 280. For mandatsvig straffes [...] den, som for derigennem at skaffe sig eller andre uberettiget vinding påfører en anden formuetab
1) ved misbrug af en for ham skabt adgang til at handle med retsvirkning for denne eller
2) ved i et formueanliggende, som det påhviler ham at varetage for den anden, at handle mod dennes tarv.

Strafferammen er fængsel i op til et år og seks måneder, jf. § 285 og i særlige grove tilfælde op til otte år, jf. § 286, stk. 2

Tidligere borgmester i Farum Kommune Peter Brixtofte blev i 2006 dømt for mandatsvig, i det byretten fandt, at han havde overført penge fra et byggeprojekt finansieret af skatter til Farum Boldklub som uofficiel støtte til klubben. Denne afgørelse blev i 2007 stadfæstet i Østre Landsret.

Se også 
Svig

Reference

Noter 

Straffelovsovertrædelser
Jura
Retsvidenskab
Juridiske begreber
Bedrageri

Bedrageri er en formueforbrydelse, som består i, at man ved at vildlede nogen får dem til at handle anderledes end de ellers ville, og dermed fremkalder et uberettiget økonomisk tab hos andre og hos sig selv en vinding.

Straffeloven 
Vildledningen skal være sket forsætligt, dvs., at en uagtsom vildledning ikke falder ind under straffelovens § 279.

Bedrageri er strafbart efter straffelovens § 279:

§ 279. For bedrageri straffes den, som, for derigennem at skaffe sig eller andre uberettiget vinding, ved retsstridigt at fremkalde, bestyrke eller udnytte en vildfarelse bestemmer en anden til en handling eller undladelse, hvorved der påføres denne eller nogen, for hvem handlingen eller undladelsen bliver afgørende, et formuetab.

Strafferammen er fængsel i op til et år og seks måneder (§ 285), men kan stige til fængsel i op til 8 år, hvis forbrydelsen er af særlig grov beskaffenhed (§ 286, stk. 2).

Eksempler 
En fodboldspiller, fik i 2008 tre måneders betinget fængsel for at have misbrugt en venindes kreditkort til spil på internettet for 40.000 kroner.
Han erkendte bedrageriet og var i behandling for ludomani.

I en vidt omtalt sag blev en kendt finansmand idømt seks år i fængsel blandt andet for bedrageri med op mod 210 millioner kroner mod en fond.

Annoncehajer kan dømmes for bedrageri. I en straffesag mod en formodet annoncehaj blev en administrerende direktør i 2007 således idømt 2,5 års ubetinget fængsel.

Bedrager en person en offentlig myndighed taler man om socialt bedrageri. En kvinde blev idømt tre måneders betinget fængsel og 80 timers samfundstjeneste for at have modtaget boligsikring, børnetilskud og nedsat daginstitutionsbetaling i over to år, som følge af at hun oplyste at hun boede alene med sine to børn, på trods af at hun i perioden havde boet sammen med mænd.

Svig 
Svig er et juridisk begreb, som betegner det forhold bevidst at give urigtige oplysninger ofte med det formål at opnå økonomisk fordel. Svig er en strafbar handling. Det fremgår både af aftaleloven og straffeloven. Endvidere forbyder også udlændingeloven svig. Landbrugsstyrelsen oprettede i 2019 en enhed for svigagtige forhold. Enheds navn er Svig & Omgåelse.

Typer af svig 

 Assurancesvig kaldes også forsikringssvindel; og betegner en type økonomisk kriminalitet, som sker ved at give sit forsikringsselskab urigtige oplysninger for at opnå en uberettiget erstatning.
 Mandatsvig består i at på vegne af andre at sikre sig økonomisk vinding.
 Skattesvig betegnes også skatteunddragelse.

 Skyldnersvig består i, at man bevidst forringer sin mulighed for at tilbagebetale sin gæld.
I 2022 fik en sag om mulig svig mod Varde kommune meget presseomtale. For ifølge flere medier gav flere parter i sagen urigtige oplysninger med det formål at opnå økonomisk tilskud.

Se også 
 Kurt Thorsen
 Livristsagen
 Wangiri - telefon-svindelnummer

Litteratur 
Siderne 68 og 418 og 438 i Bo von Eyben: Juridisk Ordbog. 14. udgave. 2016. Karnov Group.

Henvisninger 

 
Straffelovsovertrædelser
Juridiske begreber
Jura
Retsvidenskab